Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 295

1. A szakma — mester szintű — gyakorlása során előforduló legfontosabb feladatok (feladatcsoportok) A munkafolyamat megtervezése és előkészítése, a munka eredményeinek ellenőrzése és értékelése: — vállalkozói tevékenységgel kapcsolatos feladatok: = gazdasági tevékenységgel kapcsolatos feladatok ellátása, = kommunikáció a megrendelőkkel és szállítókkal; 2001/117. szám — az anyagigény felmérése, felmérőnapló, üvegezőnapló vezetése és komissió összeállítása, — a munkatárgyak elkészítési, megmunkálási, javítási munkamenetének önálló részműveletekre (alapműveletekre) bontása mintadarabokkal vagy rajz alapján = a műveleti sorrend meghatározása, = a munkahely és a munka önálló megszervezése, — a készítendő munkatermékekhez szükséges (a követelményeknek, illetve az előírásoknak megfelelő) nyersanyagok, félkész gyártmányok és segédanyagok megválasztása; a választott anyagok előkészítése és a technológiai előírásoknak megfelelő felhasználása, — az üveg bedolgozása során előforduló selejtek (és azok okainak) felismerése, a selejtokok megszüntetése, — jegyzőkönyvek felvétele, jelentések elkészítése. Műszaki dokumentációk összeállítása, olvasása és felhasználása: — minősítési tanúsítvány ismerete, — költségvetés készítése, — építészeti alaprajz olvasása, — épületasztalos, épületlakatos műszaki rajzok olvasása, — üvegezett tokok műszaki rajzainak olvasása, felhasználása, vázlatok készítése. Mérés: — a munkatárgyak méreteinek, minőségének ellenőrzéséhez szükséges mérőeszközök kiválasztása, használata. Megmunkálási folyamatok: — kéziszerszámokkal: = munkapadkészítés, = ajtók és ablakszárnyak kiakasztása, szétszerelése, munkapadra helyezése, = hornyok tisztítása, az üveg bejelölése, vágása, utánszabása, horonyba helyezése, leszegezése, tapaszolás, szorítóléc leszegezése, = törött üveg kiverése, tapaszolás kiverése, üvegpótlás (a fentiek szerint hornyok tisztítása stb.), = ajtók és ablakszárnyak összeszerelése, beakasztása, = szorítólemezelés, tömítés (fugázás), üveg ékelése, aláfestés bonomittal, üveg keretbe tevése, letapaszolás, bonomitos lefestés, kátránypapír és szorítólemez lecsavarozása, — gépesített kéziszerszámokkal: üveghajlítás, fúrás, — gépekkel: tapaszolás (kittelés), üvegtáblák mozgatása, acél vágása, üveg szabása, — kézi vagy gépi megoldással: = stilkeret vagy a megrendelő által igényelt keretfajta elkészítése (gérbevágás, szegecselés és paszpartu készítés), = hőszigetelő (termopán, termolux) üvegek készítése. Karbantartás: — kézi- és gépi szerszámok, állványok karbantartása, javítása.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes